Otepää vallas peetud Eesti omavalitsuste suvemängudel Lõuna-Eesti omavalitsused küll üldarvestuse parimate sekka ei jõudnud, küll aga paistsid lõunaeestlastest silma võrkpallurid, orienteerujad ning spordi- ja omavalitsusjuhid.
Otepääl selgusid kõige sportlikumad omavalitsused
Suurtest valdadest oli edukaim Rae vald, kuni 8000 elanikuga valdadest Kiili ning linnade arvestuses viis esikoha koju Paide. Suurte valdade arvestuses järgnesid Rae vallale Tartu ja Türi vald, väikestest valdadest tuli teiseks Põhja-Sakala ja eelmise aasta teise koha vahetas kolmanda vastu Vinni vald. Linnadest saavutas teise koha Viljandi ja ning kolmanda Rakvere.